Sjakkspiller døde under sjakk-OL

TROMSØ/OSLO (VG) En sjakkspiller som kollapset under sjakk-OL tidligere i dag, er død.

Oppdatert 14. august 2014

Artikkelen er over seks år gammel

En sjakkspiller som deltok i sjakk-OL i Tromsø kollapset under under dagens, og sjakk-OLs siste, runde.

Han ble først tatt hånd om av Røde Kors-personell, før han ble bragt til Universitetssykehuset i Nord-Norge.

Han er nå død, og etter det VG erfarer var hans nærmeste familie til stede da han segnet om og døde.

Trodde hjertestarteren var våpen

Kommunikasjonssjef for sjakk-OL, Morgan Lillegård, forteller at det oppsto panikk i spillhallen da mannen kollapset.

– Det som skjedde er at folk i salen trodde at hjertestarteren var et våpen. Det bredte seg panikk fordi man trodde det var en bevæpnet person der. Jeg kan definitivt avkrefte at det var noe våpen. Dette er en misforståelse. Det er dramatisk nok i seg selv at noen får hjertestans, sier kommunikasjonssjefen, til TV2.

Innganspartiet til arrangementet var stengt en periode på grunn av hendelsen.

Sjakkspilleren kommer ikke fra Norge.

Det er nå avslutningsseremoni i Tromsø nå (startet klokken 20.00). Kina vant sjakk-OL.

VG kommer tilbake med mer.

Publisert: 14.08.14 kl. 18:36 Oppdatert: 14.08.14 kl. 20:26

Mer om Sjakk